kardosdrur/scandi-wiki huggingface dataset:
Biltog

Biltog er tog, der transporterer biler og andre køretøjer. Tog til transport af nyproducerede biler betragtes dog som godstog. Biltog kan groft sagt opdeles i tre typer:

 Biltog, hvor passagererne bliver ved bilerne under turen. Typisk til korte rejser, som f.eks. under Den Engelske Kanal.
 Biltog, hvor passagererne opholder sig i andre vogne under turen. Typisk til lange rejser, hvor passagererne f.eks. kan vælge sove- eller liggevogne.
 Biltog, hvor passagererne ikke kan rejse med samme tog som bilen, men er henvist til f.eks. de almindelige persontog. Her har biltogene visse ligheder med godstog.

Europæiske biltog 

I Centraleuropa tilbyder ÖBB, Euro-Express og BTE rejse med biltog mellem 12 destinationer i Tyskland, Italien og Østrig. 

I Eurotunnelen under Den Engelske Kanal mellem England og Frankrig transporteres biler, motorcykler, busser og lastbiler i biltog kaldet Eurotunnel Shuttle. Overfarten tager omkring 35 minutter, og passagerne bliver ved bilerne, men har mulighed for at stige ud og benytte f.eks. toiletfaciliteter.

Samme type biltog bruges også i tunneler gennem alperne i Schweiz. Her er det dog typisk ikke tilladt at stige ud af bilen.

I Frankrig tilbyder SNCF at transportere bilen mellem en lang række franske byer. Her er det ikke muligt for passagerne, at være med samme tog som bilen. Bilen kan afleveres på stationen et døgn før afrejse og afhentes et døgn efter ankomst.

I Finland er der biltog mellem Helsingfors og Turku i syd og det nordlige Finland. Biltogene kan udover biler også transportere motorcykler og snescootere.

Sylt Shuttle og Autozug Sylt er to selskaber, det ene drives af Deutsche Bahn (Sylt Shuttle) og det andet drives af det tyske privatbaneselskab RDC. Forskelligt til andre biltog hvor der tit er tilkoblet personvogne, skal personer blive i bilen under overfarten. Terminalerne ligger i Niebüll på fastlandet, og Westerland på øen Sild (Slesvig-Holstein). Turen tager 35 - 40 minutter afhænge af hvor meget trafik der er på strækningen til Westerland. Før 2016 var det kun DB der stod for biltogne, RDC Autozug Sylt blev oprettet i 2016 som en konkurrent til DB.

Kilder 

Jernbanemateriel
DSF

DSF kan henvise til følgende:

 Danske Studerendes Fællesråd
 Dansk Sportsdykker Forbund
 Det Strategiske Forskningsråd
 Dansk Sportsskytte Forbund
 Dansk Sanger-Forbund
 Deutsches Sportfernsehen
Dude, Where's My Car?

Dude, Where's My Car? er en amerikansk filmkomedie fra 2000 om to dagdrivere, der vågner op efter en vild fest bare for at finde ud af at deres bil er væk. 

Filmen fik dårlige anmeldelser, selv fra en del kritikere, der udtalte at de elskede dumme film. Nogen påstod at filmen mindede for meget om hashfilmen Half-Baked. Dude, Where's My Car? har imidlertid formået at opnå en vis kultstatus, og den indtjente store beløb ved biografferne rundt omkring i verden.

Filmen blev instrueret af Danny Leiner, og havde Ashton Kutcher og Seann William Scott i hovedrollene. Deres rollefigurer er meget som deres respektive rollefigurer fra Dengang i 70'erne og American Pie.

Brent Spiner, John Melendez, Andy Dick, Michael Bower, og Fabio har alle cameooptrædener i filmen.

Rolleliste

Handling 
Jesse og Chester vågner med tømmermænd, uden at huske hvordan de kom hjem om natten. Deres hus er fyldt med dessertkasser, og der er en klagende besked fra deres kærester på telefonsvareren. De går ud af huset, og opdager at Jesses bil er væk, og i den lå gaverne de skulle give til deres kærester på enårsdagen for deres forhold. Dette får Jesse til at udbryde filmens tittelspørsmål: «Dude, where's my car?» 

Duoen begynder at gå opsøge deres skridt, fra den seneste aften, sådan at de kan finde ud hvor de forlod bilen. På vejen møder de en transseksuel stripper, UFO-tilhængere, rumvæsner og en strudsebonde.

Opfølger 
Der var på et tidspunkt rygter om en opfølger til filmen. Filmen Seriously Dude, Where's My Car skulle have startet produktionen i marts 2006. Den skulle have indeholdt begge hovedrolleindehaverne fra den første film, men da Seann William Scott udtalte at han ikke skulle deltage i opfølgeren i et australsk talk-show, viste det sig at filmen blev droppet.

Andet 
 Ordet «dude» bliver udtalt 85 gange i filmen
 Bilen de søger efter er en Renault 5

Eksterne henvisninger 
 Officielle side 
 

Amerikanske film fra 2000
Komediefilm fra USA
Crass

Crass var et af de første politiske punkbands. Bandet blev dannet i 1977 i England.

Det var Crass der gjorde punkoprøret politisk, og Crass mente at de selv var (venstre-)anarkister.

De sang meget oprørske sange, og var også skeptiske over for bands som Sex Pistols. De mente at Sex Pistols brød med Punk oprøret, da de begyndte at arbejde for kapitalistiske pladeselskaber, som kun var ude efter penge.

Crass mente at man skulle spille punk for punk, og ikke for penge.

Punkgrupper fra Storbritannien
YMCA Europe Festival

YMCA Europe Festival er en festival der afholdes af YMCA Europe hvert 5. år i Prag. Som blev afholdt første gang i 2003 i forbindelse med 30 års jubilæet for YMCA Europe.

Kilde
Om YMCA Europe 2008 Festival

Ekstern henvisning
Festivalen hjemmeside 

Festivaler
Prag
Asger Jensby

Asger Schelde Jensby (født 1. februar 1948 i Grenaa) er en dansk erhvervsmand og tidligere bestyrelsesformand i det nu krakkede IT Factory.

Baggrund og tidlig karriere 
Han er født i Grenaa, som søn af direktør Tage Kjær Jensby (1916-1992) og hustru Hanne Louise Schelde (født 1920).

Han har en bror Kenny Schelde Jensby f. 22. september 1954 i Grenaa.
 1. kone, Birthe Henriksen, ingen børn.
 2. kone, navn ukendt. 
 3. kone: Den norske kvinde Eva Kristin Snare. Børn: Helena (f.1999) og Thomas (f.2001). De flyttede i 2007 ind i en nybygget patriciervilla på 1000 m² i Kongsvinger i Norge, som han havde lånt 20 millioner danske kroner til af IT Factorys daværende administrerende direktør, Stein Bagger. Jensby medvirker i Norge til at videreudvikle det norske cykelhold Team Trek, ligesom han i august 2008 har betalt 700.000 n.kr for at få en delfinale af det norske melodigrandprix til Kongsvinger igen i 2009<ref>Milliardær redder Kongsvinger GP – NRK/Hedmark og Oppland, 21. august 2008</ref> og endvidere er sponsor for byens fodboldklub.

 HA fra Handelshøjskolen i Aarhus (1973).
 Sælger i IBM (1973-).
 Ansat i Quantor Software og tyske Software AG (1980'erne).
 Ansat i Continuum, der blev en del af den amerikanske it-gigant CSC (1990-00).
 Adm. direktør i den danske afdelng af CSC, som desuden er kendt som sponsor for cykelholdet af samme navn. Jensby medvirkede selv ved oprettelsen af cykelholdet i 2000 (- dec. 2001). I december 2001 måtte økonomidirektøren, Johnny Rasmussen, imidlertid overtage pladsen efter Asger Jensby, som pludselig forlod CSC. Ifølge Johnny Rasmussen havde CSC-direktøren behov for frihed.
 Nordisk direktør i det amerikanske computerfirma EDS (2002). Han bortvises grundet uregelmæssigheder, bl.a. for på egen hånd at have indgået en trecifret millionkontrakt med cykelholdet Team Fakta EDS, ligesom han ifølge TV Avisens oplysninger fik EDS til at købe computerlicenser i IT Factory – på et tidspunkt hvor Asger Jensby selv var medejer af IT Factory og hvor Stein Bagger allerede sad i direktørstolen. Licenserne viste sig senere at være værdiløse. Jensby var i forhør i flere timer i det amerikanske hovedkontor om sagen og EDS overvejede en politianmeldelse, men valgte i stedet en bortvisning.
 Etablerer investeringsselskabet JMI Invest, som bl.a. investerer i små og mellemstore IT-virksomheder og som traf opgangsbølgen fra 2002 i denne branche vældig godt.

Tidsskriftet Computerworld'' hævdede i 2007, at Jensby var "medlem" af en eksklusiv klub af danske IT-milliardærer.

Midt under finanskrisen i december 2008 oplevede Jensby at Stein Bagger, adm.dir. i Jensbys absolut største og mest værdifulde virksomhed, IT Factory, havde bedraget selskabet for mindst 500 mill. kr. IT Factory indgav konkursbegæring d. 3/12-08 både i Danmark og Norge og ca. 200 personer mistede deres arbejde.

Asger Jensby har igennem hele sin karriere hævdet at han havde en cand.merc.-grad fra Handelshøjskolen i Aarhus, men den 22. marts 2009 afslørede DR Søndag at han kun har en HA derfra.

Kilder 

Erhvervsfolk fra Danmark
Personer fra Grenaa
Personer i Kraks Blå Bog
INSPIRE

INSPIRE eller INfrastructure for SPatial InfoRmation in Europe er et EU-initiativ baseret på et EU-direktiv, som med udgangspunkt i miljøområdet omfatter etablering af en digitalt GIS-baseret infrastruktur for geografisk information i Europa.

Følgende infrastruktur-principper ligger til grund for INSPIRE-direktivet: 
 Data skal kun indsamles én gang.
 Data skal vedligeholdes, hvor det gøres mest effektivt.
 Det skal være let at få overblik over, hvilke data og nettjenester der findes.
 Data skal kunne anvendes sammen, uanset hvor de kommer fra.
 Der skal være gode betingelser, der sikrer, at data kan blive brugt af mange i mange sammenhænge.

Baggrunden for INSPIRE

Baggrunden for INSPIRE-direktivet er at opdaterede geografiske informationer  (geodata) er en stadig vigtigere forudsætning for den offentlige forvaltning såvel som for tilpasning af tjenesteydelser. Herudover er adgang til troværdig geografisk information også en forudsætning for at håndtere kriser. Direktivet har til formål at etablere en infrastruktur for geodata - altså tilvejebringe strukturer der sikrer adgang til de værdifulde geografiske informationer, der findes i medlemslandende.  

Infrastruktur for geografisk information i det Europæiske fællesskab (INSPIRE) er etableret for at: 
 Fastsætte de generelle regler med henblik på at opbygge en infrastruktur for geografisk information i Det Europæiske Fællesskab (INSPIRE) til brug for fællesskabets miljøpolitik og for politikker eller aktiviteter, der kan få virkninger for miljøet.
 Sikre at infrastrukturer for geografisk information, der er oprettet og drives af medlemsstaterne, er kompatible og anvendelige i fællesskabssammenhæng og på tværs af grænser. 

Det langsigtede mål med INSPIRE-initiativet er at kunne etablere en forpligtende ramme for geografisk infrastruktur i Europa, hvor geografiske data kan anvendes både lokalt, nationalt og på europæisk niveau samt på tværs af sektorer (miljø, transport, landbrug, sundhed, m.fl.).  

INSPIRE-direktivet trådte i kraft den 15. maj 2007 med en samlet realiseringsperiode på 12 år. Nærmere information om INSPIRE's tidsplan kan findes her. 

Geodatastyrelsen er ansvarlig for INSPIRE-arbejdet i Danmark, som gennemføres med deltagelse af stat, regioner og kommuner samt medinddragelse af den private sektor, interesseorganisationer, m.fl.

Eksterne links 
 Inspire Danmark – officiel website
 Redegørelse om den geografiske infrastruktur 2007 – fra Kort & Matrikelstyrelsen, 18. januar 2008 
 Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire)

Geoinformatik
Miljø og samfund
EU
Entrisme

Entrisme er en trotskistisk strategi, der dog oprindeligt blev anbefalet af Lenin da han foreslog de engelske kommunister at melde sig ind i Labour, der går ud på at medlemmerne af et trotskistisk parti melder sig ind i en anden organisation, af enten kommunistisk, revolutionært, socialistisk eller reformistisk retning, og arbejder internt i partiet for at hverve medlemmerne til deres eget parti. Strategien er som regel tidsbestemt ud fra en analyse af om trotskisterne kan vinde flere medlemmer. Hvis de kommer frem til, de ikke kan, melder de sig ud af det andet parti. Entrisme kan/bliver også brugt i forhold til bevægelsesarbejde, hvor Trotskistiske partier melder sig ind under en bevægelses banner, og bruger bevægelsen til at hverve medlemmer.

Nyere former for entrisme strategier går dog ikke ud på at trotskistiske organisationer går ind og hverver til deres eget parti for derefter at melde sig ud igen, men i stedet opbygger selvstændige politiske tendenser inde i eksisterende parti og ungdomsorganisationer med det formål at vinde opbakning for deres politik blandt partiets medlemmer og altså ikke for at skabe konkureende partier.

Politik
Trotskisme
Inger Stilling Pedersen

Inger Stilling Pedersen (født 26. juli 1929 i Pindstrup, Randers Amt, død 30. marts 2017 i Randers) var en dansk lærer og tidligere politiker, der var medlem af Folketinget for Kristeligt Folkeparti 1973-1979 og 1984-1994.

Hun blev uddannet lærer fra Århus Seminarium i 1961 og var efterfølgende ansat på Nyvangsskolen i Randers. Her blev hun i 1976 overlærer, og da hun i 1979 røg ud af Folketinget, vendte hun tilbage til lærergerningen.

Stilling Pedersen blev valgt til Folketinget i Århus Amtskreds ved valget i 1973 og var medlem frem til 1979. Hun blev medlem igen ved valget i 1984 og sad frem til 21. september 1994. Hun stillede i 1998 op til Århus Amtsråd, men blev ikke valgt. Senere har hun været menighedsrådsmedlem i Kristrup Sogn i det sydlige Randers. Hun har også været medlem af Grænseforeningens hovedbestyrelse. Hun var Ridder af Dannebrog.

Kilder 
 Kraks Blå Bog 2009

Referencer 

Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra Kristendemokraterne
Riddere af Dannebrog
Lærere fra Danmark
Personer fra Jylland
Personer i Kraks Blå Bog (afdøde)
Fyens Distribution

Fyens Distribution A/S er en dansk virksomhed, der står for distributionen af Fyens Stiftstidende samt alle øvrige morgenaviser på Fyn og øerne. Selskabet er et 100% ejet datterselskab af Fyens Stiftstidende A/S og er beliggende på Blangstedgårdsvej i det sydøstlige Odense.

Selskabet beskæftiger knap 25 ansatte i administrationen, mens antallet af bude er ca. 1.800. I regnskabsåret 2008 havde virksomheden et resultat på 17.000 kr. efter skat.

Direktør er Jan Erik Olsen.

Eksterne henvisninger 
 Fyens Distributions hjemmeside

Referencer

Distributionsvirksomheder i Danmark
Fynske Medier
Alfred Wilken

Alfred Wilken (16. januar 1894 i Århus – 30. november 1982 på Frederiksberg) var en dansk skuespiller.

Alfred Wilken var søn af skuespiller Charles Wilken. Han var elev på Det Ny Teater fra 1915 til 1917 og var senere tilknyttet Odense Teater 1918-1919 og Folketeatret 1922-1928. Senere var han tilknyttet Aarhus Teater et par år. Han blev i 1940 leder af Dansk Skolescene og scenens biograf, Amager Bio. Her var han frem til 1960.

Fra 1931 var han gift med skuespillerinden Eli Fahnøe.

Han er begravet på Søndermark Kirkegård på Frederiksberg.

Filmografi 
 Sørensen og Rasmussen (1940)
 Gå med mig hjem (1941)
 Elly Petersen (1944)
 Kampen mod uretten (1949)
 Den store gavtyv (1956)
 Verdens rigeste pige (1958)
 Vagabonderne på Bakkegården (1958)
 Krudt og klunker (1958)
 Frihedens pris (1960)
 Reptilicus (1961)

Eksterne henvisninger 
 

Skuespillere fra Danmark
Eli Fahnøe

Eli Fahnøe (22. januar 1901 – 31. december 1982) var en dansk skuespiller.

Fra 1931 var hun gift med skuespiller Alfred Wilken.

Eksterne henvisninger 
 

Skuespillere fra Danmark
Nimitz

Nimitz henviser til flere artikler:

 Chester Nimitz – Øverstkommanderende for USA's flådestyrker i Stillehavskrigen 1941-45.
 Nimitz-klassen (hangarskib) – Klasse af ti atomdrevne hangarskibe i US Navy.
 USS Nimitz (CVN-68) – Hangarskib der indgik i US Navy i 1975.
Stof 2000

Stof 2000 A/S er en dansk kæde af stofbutikker.
Kæden består af 27 butikker og har hovedsæde i Odense.

Pr. 29. september 2017:

Eksterne henvisninger 
 Stof 2000's hjemmeside

Hobbyforretningskæder i Danmark
Virksomheder i Odense
Arne Sejr

Arne Børge Sejr (31. januar 1922 i Slagelse – 23. juli 1998) var en dansk modstandsmand under 2. verdenskrig og efter krigen involveret i flere antikommunistiske aktiviteter.

Arne Sejr var 17 år gammel, da tyskerne invaderede Danmark. På besættelsens første dag lagde han mærke til, at folk var venlige mod de tyske soldater. Regeringen opfordrede til "ro og værdig optræden" med bl.a. disse ord: "De tyske Tropper, der nu befinder sig her i Landet, træder i For­bindelse med den danske Værnemagt, og det er Befolkningens Pligt at afholde sig fra enhver Modstand overfor disse Tropper." men sådan så han ikke på det. Så han tog hjem og skrev 25 lister med “10 Bud For Danskere“ til sine landsmænd.

Sejr var i 1941 hovedmanden bag etableringen af Studenternes Efterretningstjeneste, der med udgangspunkt i Konservativ Ungdom og Konservative Studerende og gymnasieelever var en af de tidligste modstandsgrupper. Organisationen udsendte illegale blade fra 1941 og gennem hele besættelsen og udførte efterretningsvirksomhed og illegale transporter til Sverige. Studenternes Efterretningstjeneste var primært aktiv i København. Sejr flygtede til Sverige i 1943.

Tilbage i Danmark grundlagde han sammen med Niels Frommelt endnu en efterretningsorganisation; den halvprivate sikkerhedstjeneste Firmaet i 1948. Firmaet udførte bl.a. aflytning af kommunister i samarbejde med bl.a. Forsvarets Efterretningstjeneste og det amerikanske CIA.

Referencer

Litteratur 
 Peer Henrik Hansen: Firmaets største bedrift – Den hemmelige krig mod de danske kommunister (2005)
 Arne Sejr: En kamp for frihed. Studenternes Efterretningstjeneste 1940-1945 (1995) 
 Arne Sejr: Og derfor lever vi. Forlaget Branner 1946

Eksterne henvisninger 
 

Medlemmer af Studenternes Efterretningstjeneste
Personer fra Slagelse
Journalister fra Danmark
Personer i Dansk Biografisk Leksikon
Antikommunister fra Danmark
Spioner fra Danmark
Spioner for Danmark
Modstandsfolk fra Konservativ Ungdom
Modstandsfolk fra Danmark
Globe Theatre

Globe Theatre var et teater i London, hvor flere af William Shakespeares skuespil blev uropført. Teateret blev opført i 1599, men brændte ned den 29. juni 1613. Det havde plads til 2000 gæster i to etager. Scenen var under åben himmel.

Teateret blev genopbygget og stod færdig i juni 1614, men lukkede i 1642. Et rekonstrueret teater åbnede i 1997 og benyttes i dag til opførelse primært af Shakespeares skuespil.

Teateret ligger syd for Themsen i samme område som flere af de andre berømte teatre fra 1600-tallet.

Eksterne henvisninger 

Kultur i London
Bygninger, konstruktioner og anlæg i London
Teatre i Storbritannien
William Shakespeare
Ettore Tolomei

Ettore Tolomei (16. august 1865 i Rovereto – 25. maj 1952 i Rom) var en italiensk lingvist, fascist og nationalist. Han er kendt som tilhænger af Brennergrænsen og for sin italienisering af Sydtyrol, som omfattede oversættelser af alle stednavne til italiensk, men også oversættelser af familienavne og forbud mod den tyske skole. Hos Sydtyrols tysksprogede befolkning blev han kendt som «Totengräber Südtirols» og «Ortsnamensfälscher» på grund af sine oversættelser af stednavnene i området og sit arbejde for at få området indlemmet i Italien. Det italienske navn på Sydtyrol, Alto Adige, var en af Tolomeis opfindelser.

Fra 1919 var Tolomei medlem af fascistpartiet i Sydtyrol og organiserede fascisternes overtagelse af rådhuset i Bolzano/Bozen i 1922. Han skrev flyveblade med hatpropaganda mod den tysksprogede befolkning i Sydtyrol. Fascisterne udnævnte Tolomei til senator, og i 1938 blev han adlet til Conte della Vetta af Victor Emanuel III.

Politikere fra Italien
Fascisme
5 løgner

5 løgner er en norsk film fra 2007. Lars Daniel Krutzkoff Jacobsen står for instruktion og manuskript. Filmens besætning består af en række kendte norske skuespillere og handler om fem forskellige historier, som alle finder sted i Oslo. Disse mennesker følges i løbet af et døgn af deres liv.

5 løgner er en historie om fem mennesker fra forskellige miljøer i Oslo, som alle holder på sine hemmeligheder. De lever hver sin løgn og dette præger dem. Filmen handler om det at fortælle sandheden.

Rolleliste

Eksterne henvisninger 
 

Norske film fra 2007
Dramafilm fra Norge
Komediefilm fra Norge
Live Trax

Live Trax er en ep af bandet Megadeth, udgivet i 1997.

Spor 1 blev kun kaldt "Reckoning Day", hvilket gjorde "Peace Sells" til et skjult spor. Spor 1-4 blev optaget i Mesa Amphitheatre, Mesa, Arizona, 13. april 1997. Spor 5-6 blev optaget i Olympic Auditorium, Los Angeles, Californien, 25. februar 1995.

Spor
 "Reckoning Day" (Dave Mustaine, Marty Friedman, David Ellefson)
Med "Peace Sells" (Mustaine) som skjult spor
 "Angry Again" (Mustaine)
 "Use the Man" (Mustaine, Friedman)
 "She-Wolf" (Mustaine)
 "Tornado of Souls" (Mustaine, Ellefson)
 "A Tout le Monde" (Mustaine)

Megadeth-album
Livealbum fra 1997
Album fra 1997
Tatra 815

T815 er en terrængående lastbil med 2, 3 eller fire aksler med drift på alle hjulene fra tjekkiske Tatra. Den blev lanceret i 1982 og produceres fremdeles i fabrikken i Koprivnice.

Den blev først introduceret med en 10-cylindret luftkølet dieselmotor på 15,8 liter og et drejemoment på 1010 NM ved 1400 rpm. Senere kom en 19-liters 470 hk motor med enten 1130 eller 1295 NM drejemoment, og en 12,7 liter 8-cylindret motor med 840 NM ved 1400 rpm. Typisk har en T815 14-15 tons lastekapacitet.

Understellet består af en centralrørsramme og pendelaksler, noget den har arvet fra forgængeren T813.

Lastbilmodeller
Tatra
Polyetylentereftalat

Polyetylentereftalat (forkortet PET) er et termoplastprodukt i polyesterfamilien.
Smeltepunktet ligger mellem 235-260 °C. Materialet er letgenbrugeligt, og det opnår højeste skala (1) for genbrugelighed. Polyetylentereftalat har genbrugskoden "PET".

PET er også kendt for sin store styrke og stivhed, kombineret med muligheden for gennemsigtige produkter, god slagfasthed og overfladehårdhed. PET har gode barriereegenskaber og vandpermeabiliteten er lille. De elektriske egenskaber er gode selv i høj fugtighed og temperatur.

Ulemperne med brug af PET er høj støbekrymp, og værktøjstemperaturen må være relativt høj. De kemiske egenskaber er også relativt moderate.

PET bruges blandt andet til elektriske kontakter, blæseformede kander, flasker (PET-flasker) til øl og sodavand, parfume, folie, fotografisk- og røntgenfilm, lyd- og billedbånd for at nævne nogle produkter.

Eksterne henvisninger 

Estere (kemi)
Polymerer
Plast
Termoplast
Aromatiske forbindelser
Bruchsal

Bruchsal er en by i den tyske delstat Baden-Württemberg, der er beliggende i kreisen Karlsruhe. Den har 43.207 indbyggere (2006).

Geografi 
Bruchsal har et areal på 93,02 kvadratkilometer og ligger i den sydvestlige del af Tyskland.

Bydele 
 Büchenau
 Heidelsheim
 Helmsheim
 Kernstadt
 Obergrombach
 Untergrombach

Personer fra Bruchsal 
 Anke Huber (4. december 1974), tennisspiller

Eksterne henvisninger 

Byer i Baden-Württemberg
Bretten

Bretten er en by i den tyske delstat Baden-Württemberg, der er belligende i kreisen Karlsruhe. Den har 28.157 indbyggere (2006).

Geografi 
Bretten har et areal på 71,12 kvadratkilometer og ligger i den sydvestlige del af Tyskland.

Eksterne henvisninger 

Byer i Baden-Württemberg
Kesselsdorf

Kesselsdorf er en kommune i Sachsen i Tyskland og en del af byen Wilsdruff. Den ligger nær hovedbyen Dresden.

Landsbyen er kendt for det afgørende slag ved Kesseldorf mellem Østrig og Preussen den 15. december 1745 under den østrigske arvefølgekrig.

Kendte personer 

 Paul Daniel Longolius (1704-1779), forfatter
 Johann Christian Klengel (1751-1824), maler

Kommuner i Sachsen